### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2016-2203 Dok.nr. 710-2016-223750 Sagsbehandler DPABS | | 75.                 Midlertidige lokaler til fritids- og ungdomsklubben i Hadsten - Åbent

###

|  |  |
| --- | --- |
| Tidl. politisk behandling | BY, 06.10.15, pkt. 144 |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag om
etablering af midlertidig løsning for placering af fritids- og ungdomsklubben i
Hadsten i én af bygningerne, der tidligere husede [adresse] på
[adresse] i Hadsten.

I forbindelse med Budget 2016-19 blev det besluttet, at der
skal etableres en ny fritids- og ungdomsklub i Hadsten til erstatning for
bygningen Kirkevej 8, der brændte i august 2013. Placeringen af en ny fritids-
og ungdomsklub blev ikke endeligt fastlagt i forbindelse med budgetvedtagelsen.

Umiddelbart efter branden i august 2013 blev fritids- og
ungdomsklubbens aktiviteter etableret midlertidigt i lejet pavillon opstillet
ved [adresse]. Der har været forskellige problemer forbundet med
denne løsning, både for klubben og for naboerne. Endvidere er det i Budget
2016-19 besluttet, at der etableres SFO-klub på [adresse] for 4.-6.
klasse fra august 2016. Endelig udløber den midlertidige tilladelse til
opstilling af pavillonen i efteråret 2016.

Med forslaget om at etablere fritids- og ungdomsklub på
Henry Lund peges der på en alternativ placering, der med kort varsel og som
en midlertidig løsning, kan gøres klar til indflytning, indtil der er etableret
en ny fritids- og ungdomsklub i Hadsten.

Tilbuddet foreslås placeret i den største af bygningerne
efter børnehuset [adresse], der pr. 1. marts 2016 står tom efter tilpasning af
dagtilbudskapaciteten i Hadsten. Bygningen har en attraktiv størrelse og
indretning til tilbuddet. I samme bygning foreslås, at der indrettes
selvstændige legestue-lokaler til dagplejen i [adresse]. Der blev i
forbindelse med tilpasningen af dagtilbudskapaciteten i Hadsten ikke taget
stilling til legestue-lokaler til dagplejen, der derfor midlertidigt har
lokaler på [adresse].

Lokalerne på [adresse] kan være klar til brug medio
oktober 2016, og pavillonen ved [adresse] kan fjernes november 2016.

Der er arbejdet på at finde en egnet placering af en ny
fritids- og ungdomsklub i Hadsten. Forskellige placeringsmuligheder er blevet
undersøgt, og det indgår i undersøgelsen, om placeringen kan bidrage til at
optimere arealudnyttelsen for de kommunale bygninger i Hadsten yderligere. Det
er blandt andet indgået i overvejelserne om bygningen, der huser 10. klasse på
[adresse], kan bringes i spil.

Det videre arbejde med udpegning af en permanent lokalitet
vil ske i dialog med ungdomsskolens bestyrelse og medarbejdere samt med
områdets skoler og ungdomsuddannelser. Arbejdet forløber frem til medio 2017,
således at løsningsforslaget kan fremsættes i forbindelse med Budget 2018-21.
Når der foreligger en beslutning om klubbens endelige placering, vil projektering
af ombygning og/eller nybyggeri tage et halvt til et helt år afhængig af den
valgte løsning, og med en tilsvarende længde byggeperiode vil nye lokaler til
fritids- og ungdomsklubben at kunne være klar senest i 2019.

På området ved [adresse] ligger i dag tre kommunale
bygninger, der i forbindelse med tilpasningen af dagtilbudskapaciteten i
Hadsten, blev foreslået nedrevet, og grunden udstykket til boligformål. Kun en
af de tre bygninger foreslås nu anvendt, og de resterende to bygninger kan
enten nedrives umiddelbart for derved at spare tomgangsudgifter eller blive
stående, indtil der er fundet en permanent placering af fritids- og
ungdomsklubben. Der er ikke afsat særskilte midler til nedrivning.

**VURDERING**

Teknik og Kultur vurderer sammen med Børn og Skole, at det
i én af bygningerne, der tidligere husede [adresse], vil være
muligt hurtigt og økonomisk fordelagtigt at etablere et attraktivt
fritidstilbud og ungdomsmiljø i nærheden af [adresse] og [adresse],
både hvad angår inde- og udearealer.

Med denne model løses samtidigt et aktuelt behov for at
flytte tilbuddet væk fra [adresse] i [adresse], og lejeaftalen på pavillonen
kan opsiges.

Løsningen giver samtidig den fornødne tid til proces og
afklaring for placering af fritids- og ungdomsklubben i en mere permanent
løsning. Når der er fundet en permanent løsning, vil det samtidigt blive
vurderet, om der inden for eksisterende bygningsmasse i området kan skabes
mulighed for legestue-lokaler til dagplejen.

**ØKONOMI**

I det vedtagne Budget 2016-19 er der afsat rådighedsbeløb i
2016 og 2017 på i alt 9,4 mio. kr. til ’Ungdomsklub og fritidsklub ved Hadsten
Skole’. Heraf udgør den resterende erstatningssum fra [adresse] 5,654 mio.
kr., som en del af finansieringen.

Teknik og Kultur foreslår, at engangsudgifterne på 300.000
kr. til bygningstilpasninger på [adresse] og retablering efter pavillonen
finansieres af det afsatte rådighedsbeløb i 2016. Størstedelen af udgifterne
til opstilling henholdsvis nedtagning af pavillonen betales af forsikringen ved
siden af forsikringssummen.

Der fremsættes et nyt anlægsforslag om ny fritids- og
ungdomsklub til Budget 2017-20.

Når fritids- og ungdomsklubben flytter, bortfalder
udgifterne til drift af pavillonen ved [adresse]. Budgettet i 2016 er på 582.000
kr. Det blev ved budgetlægningen for 2016-19 vurderet at
bygningsdriftsudgifterne til en ny fritids- og ungdomsklub ved [adresse]
ville udgøre 200.000 kr. årligt. Budgettet til bygningsdrift til fritids- og
ungdomsklubben er derfor fra medio 2017 reduceret fra 582.000 kr. til 200.000
kr. årligt.

Ved at anvende bygningerne på [adresse] til fritids- og
ungdomsklub vurderer Teknik og Kultur, at der er behov for 357.000 kr. til
drift af bygningerne på [adresse]. Der er kun afsat budget til
tomgangsdrift af den tidligere Vinterslev Børnehave fra 1. marts 2016 og et år
frem.

Budgetbehovet til bygningsdrift er opgjort i nedenstående
tabel i 1.000 kr.:

|  |  |  |  |  |
| --- | --- | --- | --- | --- |
| Budget 2016-19, drift | 2016 | 2017 | 2018 | 2019 |
| Nuværende budget til bygningsdrift: |  |  |  |  |
| Pavillon ved Sløjfen  [adresse], tomgang  Ny fritids- og ungdomsklub | 582  263  0 | 291  35  100 | 0  0  200 | 0  0  200 |
| I alt | 845 | 426 | 200 | 200 |
| Behov for budget til bygningsdrift: |  |  |  |  |
| Pavillon ved Sløjfen  [adresse]  Midlertidig fritids- og ungdomsklub | 519  326  0 | 0  0  357 | 0  0  357 | 0  0  357 |
| I alt | 845 | 357 | 357 | 357 |
| **Forslag til tillægsbevilling** | **0** | **-69** | **157** | **157** |

**INDDRAGELSE**

I forbindelse med offentliggørelsen af forslaget til ny
placering af fritids- og ungdomsklubben på [adresse] orienteres naboerne om
den midlertidige anvendelse af den tidligere børnehave. Såfremt forslaget
vedtages, vil der desuden blive indbudt til åbent hus for naboerne på [adresse].

Ungdomsskolebestyrelsen, ungdomsskolens og legestuens
medarbejdere er informeret om forslaget.

**INDSTILLING**

Direktøren for Teknik og Kultur indstiller til Byrådet:

1. At fritids- og ungdomsklubben og legestue-lokaler til dagplejen
flyttes til ny midlertidig placering i lokaler på [adresse], indtil der er etableret en ny fritids- og ungdomsklub i Hadsten.

2. At der gives anlægsbevilling på
300.000 kr. til bygningstilpasninger på [adresse] og retablering af areal
mv. efter pavillonen ved Sløjfen finansieret af det afsatte rådighedsbeløb i
2016 til ny fritids- og ungdomsklub i Hadsten.

3. At der i forbindelse med det tekniske budget
for 2017-20 indarbejdes en reduktion på 69.000 kr. i 2017 og en udvidelse på
157.000 kr. fra 2018 og frem til drift af fritids- og ungdomsklub på
Henry Lund.

**BESLUTNING**

**Bilag**

|  |  |
| --- | --- |
| Kort - Midlertidige lokaler til fritids- og ungdomsklub i [adresse] 710-2016-271633 |